૧૬ શેતાન અને તેના દૂતોને જે ‘ઊંડાણમાં’ નાખી દેવામાં આવશે, એ શું છે? યોહાને વાપરેલા ગ્રીક શબ્દ એવેસોસનો અર્થ “બહુ ઊંડું કે અતિશય ઊંડું” થાય. એનું ભાષાંતર આમ પણ થઈ શકે, “તળિયા વગરનું કે અનંત અંધકાર.” આ જગ્યાએ યહોવા અને તેમના પસંદ કરેલા દૂત ‘જેમની પાસે ઊંડાણની ચાવી’ છે, તેઓ સિવાય કોઈ પહોંચી શકતું નથી. ત્યાં શેતાન જાણે મરણ પામ્યો હોય એમ કંઈ પણ કરી નહિ શકે, જેથી “હજાર વર્ષ પૂરાં થતાં સુધી તે ફરી લોકોને ભુલાવે નહિ.” સાચે જ, એ “ગાજનાર સિંહ”ને ચૂપ કરી દેવામાં આવશે!—૧ પીત. ૫:૮.